open-index/open-wikipedia-markdown huggingface dataset:
ஐரோப்பிய மயில்

**ஐரோப்பிய மயில்** (*European Peacock*, *Aglais io*), என்பது ஐரோப்பாவிலும் மிதமாக ஆசியாவிலும் குறிப்பாக யப்பானிலும் காணப்படும் வண்ணமயமான பட்டாம்பூச்சியாகும்.

ஐரோப்பிய மயில் தன் எல்லையை விரிவுபடுத்திக் கொள்வதுடன், அது அச்சுறுத்தலுக்கு உள்ளான இனமாகவும் உள்ளது.

## உசாத்துணை

## வெளி இணைப்புகள்

* Peacock Photosynth  Photosynth of Peacock Butterfly - *Inachis io*
* Peacock (''Inachis io'') from the http://www.ukbutterflies.co.uk, UK Butterflies
* HD video of Peacock and Vanessa butterflies
* Peacock page, ''Aglais io''  from the Butterfly Conservation
* ''Inachis io'' , Arkive
* ''Inachis io'' , Learn about Butterflies
* Peacock - ''Inachis io'' , Captain's European Butterfly Guide

பகுப்பு:வரியன்கள் (பட்டாம்பூச்சிக்குடும்பம்)
கி. சிவநேசன்

**கிட்டிணன் சிவனேசன்** (சனவரி 21, 1957 - மார்ச் 6, 2008) இலங்கைத் தமிழ் அரசியல்வாதியும், முன்னாள் நாடாளுமன்ற உறுப்பினரும் ஆவார். இவர் 2008 மார்ச் 6 இல் இலங்கைத் தரைப்படையின் ஆழ ஊடுருவித்தாக்கும் படையணியினால் மேற்கொள்ளப்பட்ட கண்ணிவெடித் தாக்குதல் ஒன்றில் கொல்லப்பட்டார்.

## ஆரம்ப வாழ்க்கை
1957 ஆம் ஆண்டில் பிறந்த சிவனேசன் யாழ்ப்பாண மாவட்டம், கரவெட்டியைச் சேர்ந்தவர். நெல்லியடி மத்திய மகா வித்தியாலயத்தில் கல்வி கற்றர். யாழ் குடாநாட்டில் பனை, மற்றும் தென்னை அபிவிருத்திச் சபைகள் பலவற்றைத் தோற்றுவித்தார். ஏ9 நெடுஞ்சாலை மூடப்பட்ட போது மல்லாவிகு இடம்பெயர்ந்தார். 1996 முதல் 2004 ஆம் ஆண்டு வரை வட பிராந்திய தென்னை அபிவிருத்துக் கூட்டுறவுச் சபையின் பொது முகாமையாளராகப் பணியாற்றினார்.

## அரசியலில்
2004 நாடாளுமன்றத் தேர்தலில் சிவனேசன் தமிழ்த் தேசியக் கூட்டமைப்பு வேட்பாளராக யாழ்ப்பாண மாவட்டத்தில் போட்டியிட்டு 43,730 விருப்பு வாக்குகள் பெற்று நாடாளுமன்றம் சென்றார்.

## படுகொலை
2008 மார்ச் 6 அன்று, சிவனேசன் கொழும்பில் நாடாளுமன்றத்தில் இருந்து ஏ9 நெடுஞ்சாலை வழியாக மல்லாவி நோக்கிப் பயணம் செய்தார். வவுனியா மாவட்டம் ஓமந்தையில் உள்ள விடுதலைப் புலிகளின் சோதனைச் சாவடியைக் கடந்து சென்று 30 நிமிடங்களின் பின்னர், பிற்பகல் 1:20 மணியளவில், சிவனேசன் சென்ற வாகனம் ஓஒமந்தை சாவடியில் இருந்து 35 கி.மீ. தொலைவில் மாங்குளம் அருகே சென்று கொண்டிருந்தது. அப்போது கிளைமோர் கண்ணிவெடிகள் ஒரே நேரத்தில் வெடித்தன. சிவனேசனின் வாகன ஓட்டுனர் பெரியண்ணன் மகேசுவரராசா அதே இடத்தில் உயிரிழந்தார். சிவனேசன் மாங்குளம் மருத்துவமனைக்குக் கொண்டு செல்லப்பட்டு அங்கு உயிரிழந்தார்.

இத்தாக்குதலை இலங்கைப் படைத்துறை மேற்கொண்டதாக மீது தமிழ்த் தேசியக் கூட்டமைப்பு குற்றஞ்சாட்டியது. படையினரின் ஆழ ஊடுருவித்தாக்கும் படையணியினரே காரணம் என அவர்கள் கூறினர். சிவனேசன் இலங்கை இராணுவத்தினரால் தான் அச்சுறுத்தப்படுவதாக முன்னர் தெரிவித்திருந்தார். இவரது வாகனம் 2007 ஆம் ஆண்டிலும் கிளைமோர் தாக்குதலுக்கு உள்ளானது. இக்குற்றச்சாட்டுகளை இராணுவம் மறுத்தது.

2008 மார்ச் 7 இல் விடுதலைப் புலிகள் சிவனேசனுக்கு மாமனிதர் விருது வழங்கிக் கௌரவித்தது.

## மேற்கோள்கள்

பகுப்பு:1957 பிறப்புகள்
பகுப்பு:2008 இறப்புகள்
பகுப்பு:இலங்கையில் கொலை செய்யப்பட்ட அரசியல்வாதிகள்
பகுப்பு:மாமனிதர் விருது பெற்றவர்கள்
பகுப்பு:இலங்கையின் 13வது நாடாளுமன்ற உறுப்பினர்கள்
பகுப்பு:இலங்கை இந்துக்கள்
பகுப்பு:இலங்கைத் தமிழ் அரசியல்வாதிகள்
பகுப்பு:தமிழ்த் தேசியக் கூட்டமைப்பு அரசியல்வாதிகள்
பகுப்பு:யாழ்ப்பாண மாவட்ட மக்கள்
பகுப்பு:இருபத்தொராம் நூற்றாண்டு இலங்கை அரசியல்வாதிகள்
ந. சிறீகாந்தா

**கந்தர் நல்லதம்பி சிறீகாந்தா** இலங்கைத் தமிழ் அரசியல்வாதியும், முன்னாள் நாடாளுமன்ற உறுப்பினரும் குற்றவியல் சட்டத்தரணியும் ஆவார்.

## அரசியலில்
2004 நாடாளுமன்றத் தேர்தலில் சிறீகாந்தா யாழ்ப்பாண மாவட்டத்தில் டெலோ இயக்கத்தின் சார்பில் தமிழ்த் தேசியக் கூட்டமைப்பு வேட்பாளராகப் போட்டியிட்டு 33,210 விருப்பு வாக்குகளைப் பெற்றார். ஆனாலும், நாடாளுமன்றத்திற்குத் தெரிவு செய்யப்படவில்லை. பின்னர், 2006 நவம்பரில் நடராஜா ரவிராஜ் படுகொலை செய்யப்பட்டதைத் தொடர்ந்து அவரது இடத்திற்கு சிறீகாந்தா நியமிக்கப்பட்டு நாடாளுமன்றம் சென்றார்.

2010 இல் சிறீகாந்தா டெலோ இயக்கத்தை விட்டும் தமிழ்த் தேசியக் கூட்டமைப்பை விட்டும் வெளியேறினார். தமிழ்த் தேசிய விடுதலைக் கூட்டமைப்பு என்ற பெயரில் புதிய கட்சியை ஆரம்பித்தார். 2010 தேர்தலில் இக்கட்சியின் சார்பில் யாழ்ப்பாண மாவடத்தில் போட்டியிட்டார். இவரது கட்சியின் எந்த உறுப்பினரும் நாடாளுமன்றத்திற்குத் தெரிவாகவில்லை. 2011 சூனில் சிறீகாந்தா தனது புதிய கட்சியைக் கலைத்து விட்டு மீண்டும் டெலோவில் சேர்ந்தார்.

சிறீகாந்தா 2015 தேர்தலில் யாழ்ப்பாணம் தேர்தல் மாவட்டத்தில் டெலோ சார்பில் தமிழ்த் தேசியக் கூட்டமைப்பு வேட்பாளராகப் போட்டியிட்டார். ஆனாலும், நாடாளுமன்றத்திற்குத் தெரிவாகவில்லை.

## மேற்கோள்கள்
* 

பகுப்பு:வாழும் மக்கள்
பகுப்பு:இலங்கையின் 13வது நாடாளுமன்ற உறுப்பினர்கள்
பகுப்பு:இலங்கை இந்துக்கள்
பகுப்பு:இலங்கைத் தமிழ் அரசியல்வாதிகள்
பகுப்பு:ஈழ விடுதலைப் போராளிகள்
பகுப்பு:தமிழீழ விடுதலை இயக்க உறுப்பினர்கள்
பகுப்பு:தமிழ்த் தேசியக் கூட்டமைப்பு அரசியல்வாதிகள்
பகுப்பு:யாழ்ப்பாண மாவட்ட மக்கள்
பகுப்பு:இருபத்தொராம் நூற்றாண்டு இலங்கை அரசியல்வாதிகள்
நியமீயா பார்த்தா

நியமீயா பார்த்தா, அசாமிய மொழியில் வெளியாகுள் நாளேடாகும். இதன் தலைமையகம் குவஹாட்டியில் உள்ளது. குவகாத்தி, திப்ருகர், கோவால்பாரா ஆகிய பகுதிகளில் வெளியாகிறது.

## இணைப்புகள்
*  நாளேட்டின் இணையதளம் 

பகுப்பு:இந்திய நாளிதழ்கள்
பகுப்பு:அசாமில் ஊடகங்கள்
ரோத்தாஸ் மாவட்டம்

**ரோத்தாஸ் மாவட்டம்**, இந்திய மாநிலமான பீகாரின் மாவட்டங்களில் ஒன்று.. இதன் தலைமையகம் சாசாராமில் உள்ளது.

## ஆட்சிப் பிரிவுகள்
* சாசாராம்
*பிக்ரம்கஞ்சு
*தேரி

## போக்குவரத்து

## சான்றுகள்

## இணைப்புகள்
*  ரோத்தாஸ் மாவட்டத்தின் இணையத்தளம்

பகுப்பு:பீகார் மாவட்டங்கள்
பகுப்பு:ரோத்தாஸ் மாவட்டம்
ஜகானாபாத் மாவட்டம்

**ஜகானாபாத் மாவட்டம்**, இந்திய மாநிலமான பிகாரின் மாவட்டங்களில் ஒன்று.. இது முற்கால மகத நாட்டின் பகுதியாக இருந்தது.

## புவியமைப்பு
இந்த மாவட்டம்  பரப்பளவைக் கொண்டது.

## பொருளாதாரம்
இது இந்திய அளவில் பொருளாதார நிலையில் பின்தங்கியுள்ள மாவட்டங்களின் பட்டியலில் இடம்பெற்றுள்ளது. எனவே, மத்திய அரசின் சிறப்பு நிதியைப் பெறுகிறது.

## சான்றுகள்

## இணைப்புகள்
*   ஜகானாபாத் மாவட்டத்தின் இணையத்தளம்

பகுப்பு:பீகார் மாவட்டங்கள்
பகுப்பு:ஜகானாபாத் மாவட்டம்
வரிக்குதிரை அழகி

**வரிக்குதிரை அழகி** (*Zebra Swallowtail*, *Protographium marcellus*) என்பது அழகிகள் குடும்பத்தைச் சேர்ந்த, கிழக்கு அமெரிக்காவையும் தென்கிழக்கு கனடாவையும் தாயகமாகக் கொண்ட பட்டாம்பூச்சியாகும். இதன் தனித்துவமான நீண்ட வால் போன்ற அமைப்பும், வரிக்குதிரையை நினைவூட்டும் கறுப்பு-வெள்ளைக் கோடுகளின் வடிவமும் இதனை இலகுவாக அடையாளங்கான உதவுகிறது.

## உசாத்துணை

## வெளி இணைப்புகள்

*  zebra swallowtail on the UF / IFAS Featured Creatures Web site

பகுப்பு:அழகிகள் (பட்டாம்பூச்சிக்குடும்பம்)
கால்சியம் சல்பைடு

**கால்சியம் சல்பைடு** *( Calcium sulfide)* என்பது CaS. என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். வெண்மை நிறத்தில் உள்ள இச்சேர்மம் கனசதுர வடிவ பாறை உப்பாக படிகமாகிறது. வெப்பக் காற்றில் கந்தகம் நீக்கும் செயல் முறையின் விளைபொருளான கிப்சத்தின் மறுசுழற்சியின் பகுதிப்பொருளாக கால்சியம் சல்பைடு ஆராயப்படுகிறது. சல்பைடு அயனிகளைக் கொண்டிருக்கும் மற்ற உப்புகள் போலவே கால்சியம் சல்பைடும் ஐதரசன் சல்பைடு வாயுவின் நெடியைக் கொண்டிருக்கிறது. கால்சியம் சல்பைடு நீராற்பகுப்பு அடைவதால் சிறிதளவு ஐதரசன் சல்பைடு வாயு உருவாவது இதற்குக் காரணமாகும்.

அணு அமைப்பின் அடிப்படையில் சோடியம் குளோரைடின் நோக்குருவில் கால்சியம் சல்பைடும் படிகமாகிறது. இப்படிகத்தில் உள்ள பிணைப்புகள் யாவும் அயனிப்பிணைப்பில் காணப்படுகின்றன. அதிகமான உருகுநிலையும் இதனுடைய அயனிப்பிணைப்பை உறுதி செய்கிறது. படிகத்தில் ஒவ்வொரு S2− அயனியும் ஆறு Ca2+ அயனி எண்முகங்களால் சூழப்பட்டுள்ளன. இதற்கு எதிராக ஒவ்வொரு Ca2+ அயனியும் ஆறு S2− அயனிகளால் சூழப்பட்டுள்ளன.

## தயாரிப்பு
கால்சியம் சல்பேட்டின் மீவெப்பக் கார்பனொடுக்க வினையின் மூலமாக கால்சியம் சல்பைடு தயாரிக்கப்படுகிறது. கார்பனை, கார்பன் டை ஆக்சைடாக மாற்றுவதன் மூலமாக கால்சியம் சல்பைடு உருவாகிறது.
:CaSO4  +  2 C  →  CaS  +  2 CO2
எஞ்சியுள்ள CaSO4 வினையை மேலும் தொடர்கிறது. 
:3 CaSO4  +  CaS  →  4 CaO  +  4 SO<sub>2</sub>
இரண்டாவது வினையில் +6 ஆக்சிசனேற்ற நிலையில் உள்ள சல்பேட்டு -2 ஆக்சிசனேற்ற நிலையில் உள்ள சல்பைடை +4 ஆக்சிசனேற்ற நிலையில் இருக்கும் கந்தக ஈராக்சைடாக ஆக்சிசனேற்றம் செய்கிறது. அதே வேளையில் +6 ஆக்சிசனேற்ற நிலையில் உள்ள சல்பேட்டு தானும் +4 ஆக்சிசனேற்ற நிலையில் இருக்கும் கந்தக ஈராக்சைடாக மாறுகிறது. 
லெப்லாங்கு செயல்முறையில் கால்சியம் சல்பைடு ஓர் உடன் விளைபொருளாகவும் விளைகிறது.

## வினைகள் மற்றும் பயன்கள்
நீருடன் தொடர்பு ஏற்படுகையில், அது காற்றில் உள்ள ஈரப்பதமாக இருந்தாலும் சரி கால்சியம் சல்பைடு சிதைவடைந்து Ca(SH)2, Ca(OH)2, மற்றும்  Ca(SH)(OH) கலவையைக் கொடுக்கிறது.
:CaS  +  H2O  →  Ca(SH)(OH)
:Ca(SH)(OH)  +  H2O  →  Ca(OH)2  +  H2S
சுண்ணாம்புப் பால், Ca(OH)2, தனிமநிலை கந்தகத்துடன் வினைபுரிந்து கந்தகச்சுண்ணாம்பைத் தருகிறது. இது ஒரு பூச்சிக் கொல்லியாகப் பயன்படுகிறது. இப்பூச்சிக் கொல்லியில் உள்ள செயல் திறன்மிக்க பகுதிப்பொருள் பல்சல்பைடு ஆகும். இச்சல்பைடு கால்சியம் சல்பைடு அல்ல என்பது கவனிக்கத்தக்கது ஆகும்.

கால்சியம் சல்பைடு ஐதரோகுளோரிக் அமிலம் போன்ற அமிலங்களுடன் வினைபுரிந்து நச்சு மிகுந்த ஐதரசன் சல்பைடு வாயுவை வெளியிடுகிறது.
: CaS + 2 HCl → CaCl2 + H2S
## இயற்கைத் தோற்றம்
ஒல்டாமைட்டு என்ற கனிமமே கால்சியம் சல்பைடின் கனிமவடிவமாகும். சில எரிகற்களின் அரிய பகுதிப்பொருளாகவும் கால்சியம் சல்பைடு காணப்படுகிறது. சூரிய விண்முகில் ஆராய்ச்சியில் கால்சியம் சல்பைடு மிகுந்த அறிவியல் முக்கியத்துவம் வாய்ந்த சேர்மமாக விளங்குகிறது. தேவையற்ற கரிக்குவியலை எரிக்கும் போதும் இச்சேர்மம் உருவாகிறது.

## மேற்கோள்கள்

பகுப்பு:மோனோசல்பைடுகள்
பகுப்பு:கால்சியம் சேர்மங்கள்
பகுப்பு:விண்வீழ்கல் கனிமங்கள்
பகுப்பு:கந்தகச் சேர்மங்கள்‎
பகுப்பு:பாறை உப்பு படிகக் கட்டமைப்பு
பகுப்பு:மினுமினுக்கும் மற்றும் ஒளிரும் பொருட்கள்
இந்திய அரசியலமைப்புச் சட்டம் (நூல்)

**இந்திய அரசியலமைப்புச் சட்டம்**, புலமை வேங்கடாசலம் எழுதிய, இந்திய அரசியலமைப்புச் சட்டத்தைப் பற்றிய பல்வேறு 
விவரங்ளைக் கொண்டுள்ள நூலாகும்.

## அமைப்பு
இந்நூல் 22 பகுதிகளைக் கொண்டு அமைந்துள்ளது. ஒன்றியமும் அதன் நிலவரையும், குடியுரிமை, அடிப்படை உரிமைகள், அடிப்படைக் கடமைகள், ஒன்றியம், மாநிலங்கள், ஒன்றிய மண்டலங்கள், ஊராட்சிகள், பட்டியல் மற்றும் பழங்குடியினர் பகுதிகள், நிர்வாகம், தேர்தல்கள், அலுவல் மொழி,அரசியலமைப்புச் சட்டத்திருத்தம் உள்ளிட்ட பல தலைப்புகளில் விரிவாக சட்டத்தின் பல்வேறு வகையிலான கூறுகள் விவாதிக்கப்படுகின்றன.

பகுப்பு:2013 தமிழ் நூல்கள்
பகுப்பு:சட்டவியல் தமிழ் நூல்கள்
நூல்கள்
கியூபிட்

**கியூபிட்** (Cupid) என்பவர் உரோமத் தொன்மவியலில் காணப்படும் ஒரு கடவுள் ஆவார். இவர் உரோமக் காதற் கடவுளான வீனசின் மகன் ஆவார். கிரேக்கத் தொன்மவியலில் இவருக்கு ஒப்பானவர் எரோஸ் ஆவார்.  இவர் உரோமத் தொன்மவியலுக்கு அமைவாக ஆசை, சிற்றின்பக் காதல், ஈர்ப்பு மற்றும் பாசத்திற்கான கடவுள் ஆவார்.  இவருடைய பெற்றோர்கள் மார்ஸ் மற்றும் வீனஸ் ஆவர். இவரைப் பிரதிநிதித்துவப்படுத்தும் அடையாளங்கள் வில்லும் அம்பும் ஆகும்.

## மேற்கோள்கள்

## வெளி இணைப்புகள்

* Warburg Institute Iconographic Database (ca 2,400 images of Cupid) 
பகுப்பு:உரோமத் தொன்மவியல்
பகுப்பு:உரோமைக் கடவுள்கள்
வரிக்குதிரை நீள்சிறகி

**வரிக்குதிரை நீள்சிறகி** (*Heliconius charithonia*, *zebra longwing*) என்பது வரியன்கள் குடும்பத்தையும் *கெலிகோய்னே* துணைக்குடும்பத்தையும் சேர்ந்த பட்டாம்பூச்சியாகும். இதன் தடிப்பான கறுப்பு-வெள்ளைக் கோடு எச்சரிக்கும் நிறத் தோற்றம் கொன்றுண்ணிகளை எச்சரிக்கிறது.

## உசாத்துணை

## வெளி இணைப்புகள்

* ''Heliconius charitonia'' on BugGuide.net
* ''Heliconius charitonia'' and other Heliconius butterfly photos 
* Photo album of just ''Heliconius charitonia'' on WebShots
* Zebra longwing on the UF / IFAS Featured Creatures Web site

பகுப்பு:வரியன்கள் (பட்டாம்பூச்சிக்குடும்பம்)
சப்பிரகமுவா மாகாண சபையின் கொடி

**சப்பிரகமுவா மாகாண சபையின் கொடி** என்பது, இலங்கையின் ஒன்பது மாகாண சபைகளுள் ஒன்றான சப்பிரகமுவா மாகாண சபைக்கான கொடி ஆகும். இது 1987ம் ஆண்டு ஏற்றுக்கொள்ளப்பட்டது.

## வரலாறு
1987 ஆம் ஆண்டில் இலங்கை சனநாயக சோசலிசக் குடியரசின் அரசியலமைப்புக்கான 13 ஆவது திருத்தச் சட்டம், மாகாண சபைகள் சட்டம் இல. 42, 1987 ஆகியவற்றின் கீழ் சப்பிரகமுவா மாகாண சபை உருவாக்கப்பட்ட போது அதற்கான கொடியொன்று வடிவமைக்கப்பட்டது. 

## அமைப்பு
சப்பிரகமுவா மாகாண சபையின் கொடி மஞ்சள் நிறக் கரையுடன் கூடிய கடுஞ் சிவப்பு நிறம் கொண்டது. இலங்கையின் தேசியக் கொடியில் உள்ளதுபோல் கொடியின் நான்கு மூலைகளிலும் அரசிலைகள் காணப்படுகின்றன. நடுவில் சவுக்கு போன்ற ஒரு பொருளை ஏந்திய மஞ்சள் நிறச் சிங்கம் உள்ளது. சிங்கத்தின் இரு புறமும் மேற்பகுதியை அண்டி சூரிய சந்திரர்களைக் குறிக்கும் சின்னங்கள் உள்ளன.

## மேற்கோள்கள்

பகுப்பு:இலங்கை மாகாண சபைக் கொடிகள்
பகுப்பு:சப்பிரகமுவா மாகாணம், இலங்கை
ஜுகாடு (இந்திச்சொல்)

***ஜுகாடு*** (*Jugaad* அல்லது  *Juggaar*) , விதிமுறைகளை தவிர்த்திடும் ஓர் எளிய மாற்று அமைப்பையோ, சாதுரியமான திருத்தத்தையோ அல்லது குறைந்த வளங்களைக் கொண்டு சிக்கலைத் தீர்ப்பதையோ குறிக்கும் இந்தி சொல் ஆகும். இருக்கும் கருவிகளைக் கொண்டு புதிய கருவிகளைப் படைப்பதும் இதனில் அடங்கும்.  இச்சொல் பரவலாக இந்தியாவில் பிறமொழிகளிலும் பயன்படுத்தப்படுகின்றது. தமிழில் இதனை *மாற்றி யோசி* எனலாம்.  

ஜுகாடு தத்துவம் மேற்கத்திய உலகின் *ஹேக்* அல்லது ** சொற்களுக்கு இணையானது. ஜுகாடு பிழைப்பிற்காக உருவாக்கப்பட்ட வழிமுறை எனக் கொள்ளலாம்.  ஏற்படும் சிக்கலுக்கு மரபார்ந்த வழிகளைப் பற்றிக் கவலைப்படாது தீர்வு காணும் முறை என்றும் கருதலாம். 

அண்மைக்காலங்களில் ஜுகாடு ஓர் மேலாண்மை நெறியாக ஏற்கப்படுகின்றது. அனைத்துலகிலும் இந்தியாவின் சிக்கனமான பொறியியல் முறையாக  இது ஏற்றுக்கொள்ளப்பட்டுள்ளது. இந்திய நிறுவனங்கள் தங்களின்  ஆய்வும் விருத்தியும் செலவினங்களைக் குறைத்திட ஜுகாடு வழிமுறைகளை நாடுகின்றனர். இது நிறுவனத்தின் வளங்களையும் பங்கேற்பாளர்களின் வளங்களையும் உயர்த்துகின்ற வாழ்வியல் *மாத்தி யோசி* கருத்தியலாக ஏற்கப்படுகின்றது. 

தென்னிந்தியாவில் தமிழ்நாட்டில் புழங்கும் *மீன் பாடி வண்டி*  இத்தகைய மாற்றி யோசி வண்டிதான்.  இது உள்ளூர் மீனவர்களால் உருவாக்கப்பட்டதால் இப்பெயர் ஏற்பட்டது.   மூன்று சக்கரங்களுடைய இவ்வூர்தி சைக்கிள் ரிக்‌ஷாவை மாற்றியமைத்து கூடுதல் பளுதாங்கும்  அடித்தாங்கியையும் விசையுந்து பொறியையும்—பொதுவாக யெசுதி அல்லது இரோயல் என்பீல்டு புல்லட் பொறி— இணைத்து உருவாக்கப்பட்டதாகும்.  இறந்த மீன்களை ஏற்றிச் செல்லும் வாகனங்கள் மற்ற பயன்பாடுகளுக்கு தூய்மையற்றதாகக் கருதப்பட்டதால் இந்த வண்டியை உருவாக்க வேண்டியத் தேவை ஏற்பட்டது.  இத்தகைய வண்டிகளை தெற்கு ஆசியாவின் பல பகுதிகளிலும் காணலாம்.

## மேற்சான்றுகள்

பகுப்பு:இந்தியச் சொற்கள்
பகுப்பு:மேலாண்மை
பொன்னழகி (பட்டாம்பூச்சி)

**பொன்னழகி** (*Golden Birdwing*, *Troides aeacus*) என்பது அழகிகள் குடும்பத்தைச் சேர்ந்த பெரிய பட்டாம்பூச்சியாகும்.

இது வட இந்தியா, நேபாளம், பர்மா, சீனா, தாய்லாந்து, லாவோஸ், வியட்நாம், கம்போடியா, மலேசியா தீபகற்பம், இந்தோனேசியா ஆகிய இடங்களில் காணப்படுகிறது. இது பொதுவானதும், அபாயத்திற்கு உள்ளானாலும் அச்சுறுத்தலுக்கு உள்ளாகவில்லை. மலேசியா தீபகற்பத்தில் இது பாதுகாக்கப்பட வேண்டியுள்ளது.

## உசாத்துணை

## வெளி இணைப்புகள்

* Butterfly Corner
* Biolib
* Butterflies of Indochina

பகுப்பு:அழகிகள் (பட்டாம்பூச்சிக்குடும்பம்)
ஊவா மாகாண சபையின் கொடி

**ஊவா மாகாண சபையின் கொடி** என்பது, இலங்கையின் ஒன்பது மாகாண சபைகளுள் ஒன்றான ஊவா மாகாண சபைக்கான கொடி ஆகும். இது 1987ம் ஆண்டு ஏற்றுக்கொள்ளப்பட்டது.

## வரலாறு
1987 ஆம் ஆண்டில் இலங்கை சனநாயக சோசலிசக் குடியரசின் அரசியலமைப்புக்கான 13 ஆவது திருத்தச் சட்டம், மாகாண சபைகள் சட்டம் இல. 42, 1987 ஆகியவற்றின் கீழ் ஊவா மாகாண சபை உருவாக்கப்பட்ட போது அதற்கான கொடியொன்று வடிவமைக்கப்பட்டது. 

## அமைப்பு
ஊவா மாகாண சபையின் கொடி மஞ்சள் நிறப் பின்னணியில் சிவப்பு நிறத்தில் அலங்காரங்களையும் சின்னங்களையும் கொண்ட ஒரு கொடியாகும். இக்கொடியில் ஒன்றுக்குள் ஒன்றாக இரண்டு செவ்வகங்கள் சிவப்பு நிறக் கோடுகளாக வரையப்பட்டுள்ளன. இவ்விரு கோடுகளுக்கும் இடைப்பட்ட பகுதியில் கொடி போன்ற அலங்காரங்கள் உள்ளன. மூலைகளில் தாமரைச் சின்னங்கள் காணப்படுகின்றன. உட்செவ்வகத்தின் நடுவில் கொடிகளை அலகில் ஏந்திய அன்னப் பறவையின் உருவம் உள்ளது. இவ்வன்னப் பறவை கோட்டுருவமாகவே வரையப்பட்டுள்ளது. 

சிங்கள மன்னர்களின் காலத்தில் இலங்கை 12 மாகாணங்களாகப் பிரிக்கப்பட்டிருந்ததாகவும், இவை ஒவ்வொன்றுக்கும் தனித்தனிக் கொடிகள் இருந்ததாகவும் சொல்லப்படுகிறது. இம்மாகாணங்களுள் ஒன்றான ஊவா மாகாணத்துக்கு அன்னக்கொடி ஒதுக்கப்பட்டது. அன்னப்பறவை, அழகு, அகிம்சை, உயர்வு, அரசருக்குரிய தன்மை போன்றவற்றைக் குறிப்பதாகச் சொல்லப்படுகிறது.  கண்டியை ஆண்ட சிறீ விக்கிரமராஜசிங்கன் காலத்தில் ஊவா மாகாணத்துக்கு வழங்கப்பட்ட கொடி இப்போதும் தேசிய அருங்காட்சியகத்தில் உள்ளது.

## மேற்கோள்கள்

பகுப்பு:இலங்கை மாகாண சபைக் கொடிகள்
பகுப்பு:ஊவா மாகாணம்
சிவநாதன் கிசோர்

**சிவநாதன் கிசோர்** (*Sivanathan Kisshor*, பிறப்பு: 12 மே 1962) இலங்கைத் தமிழ் அரசியல்வாதியும், முன்னாள் நாடாளுமன்ற உறுப்பினருமாவார்.

2004 ஆம் ஆண்டில் கிசோர் தமிழ்த் தேசியக் கூட்டமைப்பின் நாடாளுமன்ற வேட்பாளராக விடுதலைப் புலிகளால் தேர்ந்தெடுக்கப்பட்டார். ஏப்ரல் 2004 தேர்தலில் கிசோர் வன்னி மாவட்டத்தில் போட்டியிட்டு 17,653 வாக்குகள் பெற்று நாடாளுமன்றம் சென்றார். 2010 தேர்தலில் ததேகூ கிசோரைத் தனது வேட்பாளர் பட்டியலில் தெரிவு செய்யவில்லை. அதன் பின்னர் கிசோர் ஆளும் ஐக்கிய மக்கள் சுதந்திரக் கூட்டணியில் இணைந்து 2010 தேர்தலில் போட்டியிட்டு 1,262 வாக்குகள் பெற்றுத் தோல்வியடைந்தார். 2015 தேர்தலில் தமிழர் விடுதலைக் கூட்டணியின் வேட்பாளராகப் போட்டியிட்டுத் தோல்வியடைந்தார்.

## மேற்கோள்கள்

பகுப்பு:இலங்கைத் தமிழ் அரசியல்வாதிகள்
பகுப்பு:இலங்கை இந்துக்கள்
பகுப்பு:வாழும் மக்கள்
பகுப்பு:1962 பிறப்புகள்
பகுப்பு:இலங்கையின் 13வது நாடாளுமன்ற உறுப்பினர்கள்
பகுப்பு:தமிழ்த் தேசியக் கூட்டமைப்பு அரசியல்வாதிகள்
பகுப்பு:ஐக்கிய மக்கள் சுதந்திரக் கூட்டணி அரசியல்வாதிகள்
பகுப்பு:தமிழர் விடுதலைக் கூட்டணி அரசியல்வாதிகள்
பகுப்பு:வவுனியா மாவட்ட நபர்கள்
பகுப்பு:இருபத்தொராம் நூற்றாண்டு இலங்கை அரசியல்வாதிகள்
பகுப்பு:இலங்கையின் வட மாகாண நபர்கள்
பன்னாட்டு மொழிபெயர்ப்பு நாள்

**பன்னாட்டு மொழிபெயர்ப்பு நாள்** (*International Translation Day*) ஆண்டுதோறும் விவிலிய மொழிபெயர்ப்பாளர் புனித ஜெரோமின் (கிபி 347-420) நினைவு நாளான செப்டம்பர் 30 ஆம் நாள் கொண்டாடப்படும் ஒர் சிறப்பு நாளாகும்.  ஜெரோம் என்பவர் மொழிபெயர்ப்புகளின் பாதுகாவலர் என அழைக்கப்படுகிறார்.

1953 ஆம் ஆண்டில் ஐக்கிய நாடுகள் பொதுச் சபையினால் நிறுவப்பட்ட இந்த சிறப்பு தினம் ஆண்டுதோறும் கொண்டாடப்பட்டு வருகிறது. 1991 ஆம் ஆண்டில் இவ்வமைப்பு பல்வேறு நாடுகளிலும் மொழிபெயர்ப்புத் துறையில் ஈடுபட்டுள்ளோர் தம் ஒருமைப்பாட்டைக் காட்டும் முகமாக இந்நாளைப் பன்னாட்டு ரீதியில் கொண்டாட அழைப்பு விடுத்தது.

## தமிழகத்தின் பங்கு
தமிழகத்தில் எவ்வாறு எங்கெங்கே, யார்யாரால் பன்னாட்டு மொழிபெயர்ப்பு தினம் கொண்டாடப்பட்டது என்ற மூலங்கள் இல்லை. தமிழ்நாட்டில் மொழிபெயர்ப்புக்கென்று அரசு சார்பில் சில தனிப்பட்ட துறைகள் இயங்குவது அறியப்படுகிறது. பல்கலைக்கழங்களில், குறிப்பாக தமிழ்ப் பல்கலைக்கழகத்தில் மொழிபெயர்ப்புக்கென்று தனித்துறை உள்ளது. 1980களில் தமிழ்நாடு பாடநூல் கழகம் பல நூல்களை தமிழ் வழி பாடதிட்டத்திற்கேன்று மொழிபெயர்த்து வெளியிட்டன, அவற்றுள் பல நேரடி மொழிபெயர்ப்பு நூல்களாகும்.
   
பல மொழிபெயர்ப்பு நூல்கள் வழக்கமான, பாடத்திட்ட நூல்கள்களாக இருப்பினும், சில நூல்கள் அபூர்வமாகவும், அருமையாகவும் இடம்பெற்றிருந்ததன. இருப்பினும் அந்த நூல்கள் பயன்பாடற்று குப்பைகளாயின. அனைத்து பொது நூலகங்களுக்கும், பள்ளிகள் மற்றும் கல்லூரிகளுக்கும் அவைகள் இலவசமாக அளிக்கப்பட்டு கேட்பாரற்று கிடந்தன.

1990களில் சில இலக்கிய மொழிபெயர்ப்பு நூல்களை தமிழக அரசு வெளியிட்டது. அதில் கலீல் ஜிப்ரான் எழுதிய தீர்க்கதரிசி, ஆலிவர் கோல்ட்ஸ்மித் எழுதிய வேக்பீல்டு பாதிரியார் போன்ற சில ஆங்கில மொழிபெயர்ப்பு நூல்கள் குறிப்பிடத்தக்கது.

## உசாத்துணையும் வெளி இணைப்புகளும்
* CEATL, European Concil of Literary Translators' Associations. They promote the celebration throughout Europe.
* Paper presented in 1997 by L. Katschika at the FIT Conference: Italy 
* ஜிப்ரான் - Dheerkatharisi

பகுப்பு:செப்டம்பர் சிறப்பு நாட்கள்
பகுப்பு:சிறப்பு நாட்கள்
பகுப்பு:மொழிபெயர்ப்பியல்
பகுப்பு:மொழிபெயர்ப்பு
மகாமக அந்தாதிக் கும்மி

**மகாமக அந்தாதிக் கும்மி** தஞ்சாவூர் மாவட்டம் கும்பகோணத்தில்12 ஆண்டுகளுக்கொரு முறை நடைபெறுகின்ற மகாமகத் திருவிழாவுடன் தொடர்புடைய அந்தாதிக் கும்மியாகும்.

## சிறப்பு
மகாமகத்திருவிழாவின் சிறப்பைப் பற்றி படைக்கப்பட்ட இலக்கியங்களில் ஒன்று மகாமக அந்தாதிக் கும்மி ஆகும்.  

## இயற்றியவர்
மகாமகத் தொடக்கத்தையும் அதன் சிறப்பைப் பற்றியும் பற்றிக்கூறும் இப்பாடலை இயற்றியவர் யார் என்று தெரியவில்லை. 

## நிகழ்த்தும் காலம்
இத்திருவிழா நிகழ்த்தப்படும் காலம் பற்றி கீழ்க்கண்ட பாடலில் இடம் பெற்றுள்ளது.

## மேற்கோள்கள்


பகுப்பு:அந்தாதிகள்
அண்டார்க்டிசைட்டு

**அண்டார்க்டிசைட்டு** *(Antarcticite)* என்பது CaCl2•6H2O.என்ற மூலக்கூற்று வாய்ப்பாடு கொண்ட அசாதாரணமான கால்சியம் குளோரைடு அறுநீரேற்று கனிமம் ஆகும். நிறமற்ற ஊசி போன்ற முக்கோணப் படிகங்களாக இது உருவாகிறது. நீர் உறிஞ்சும் திறன் கொண்ட இக்கனிமம் குறைவான நீர் ஒப்படர்த்தி 1.715 மதிப்பைக் கொண்டுள்ளது.
 
பெயரில் உள்ளபடி இக்கனிமம் 1965 ஆம் ஆண்டில் அண்டார்டிக்காவில் கண்டறியப்பட்டது. விக்டோரியா நிலப்பகுதியில் உள்ள ரைட் பள்ளத்தாக்கின் மேற்கு எல்லையில் தோன் யூவான் குளம் என்று பெயரிடப்பட்டுள்ள ஒர் ஏரியில் படிக வீழ்படிவாக இக்கனிமம் காணப்பட்டது. டெட்சுயா டொரில் மற்றும் சோயோ ஒசாக்கா என்ற யப்பானைச் சேர்ந்த புவிவேதியியல் அறிஞர்கள் இருவர் இக்கண்டுபிடிப்பை நிகழ்த்தினர். கலிபோர்னியாவில் உள்ள பிரிசுடோல் உலர் ஏரியின்]] உப்புநீரிலும், பகாமாசுவில் உள்ள வடக்கு ஆண்ட்ரோசு தீவின் நீலக் குழியின் உப்புநீர் அடுக்கிலும் காணப்பட்டதாகப் பின்னர் தெரிவிக்கப்பட்டுள்ளது. தென் ஆப்பிரிக்காவில் உள்ள பசுவெல்ட் தீப்பாறை வளாகத்தில் காணப்பட்ட பெக்மாடைட்டு வகை படிகப்பொருளில் குவார்ட்சு பாய்மத்திலும் காணப்பட்டதாக அறியப்படுகிறது.
  
கலிபோர்னியா உலர் ஏரியில் கிடைத்த அண்டார்க்டிசைட்டு கனிமத்துடன் ஆலைட்டு, கிப்சம், செலசுடைன் ஆகிய கனிமங்களும் இணைந்து காணப்பட்டன. இதைப்போலவே கால்சியம் குளோரைடின் இருநீரேற்று வடிவ சின்யாரைட்டு கனிமமும் நாற்கோணத் தொகுதியாகப் படிகமாகிறது. ஐதரோபைலைட்டு என்ற மற்றொரு கால்சியம் குளோரைடின் கனிமம் அண்டார்க்டிசைட்டு, சின்யாரைட்டு ஆகிய கனிமங்களில் இருந்து மாறுபட்டு இருக்கிறது.

## மேற்கோள்கள்

பகுப்பு:ஆலைடு கனிமங்கள்
பகுப்பு:முக்கோணவமைப்புக் கனிமங்கள்
பகுப்பு:குளோரைடு கனிமங்கள்
சீர் பெசன்ட்

**சீர் பெசன்ட்** (cheer pheasant) என்பது ஒரு பறவை ஆகும். இது சிலபகுதிகளில் வேட்டையாடப்படுவதால் இவற்றின் எண்ணிக்கை குறைந்துபோய் அழிவாய்ப்பு இனம் என்று செம்பட்டியலில் வகைப்படுத்தப்பட்டுள்ளது.  இப்றவைகள் இந்தியா, பாக்கித்தான், நேபாளம் ஆகிய நாடுகளின் இமயமலைப் பகுதிகளில் காணப்படுகின்றது.
## விளக்கம்
இந்த பறவைகள் நீண்டவாலோடு, குறிகிய கரும்பழுப்பு நிற பின்நோக்கி வளைந்த கொண்டையோடு இருக்கும். இதன் இறகுகள் மங்கிய மஞ்சள் சாம்பல் நிறத்தில் கறுப்புக் கோடுகளுடன் காணப்படும். பெண்பறவை உருவத்தில் ஆண்பறவையைவிட சிறியது. ஆனால் தோற்றத்தில் ஒன்று போலவே காணப்படும்.
## குறிப்புகள்

பகுப்பு:இந்தியப் பறவைகள்
பகுப்பு:பாக்கித்தானியப் பறவைகள்
பகுப்பு:அழிவாய்ப்பு இனங்கள்
பகுப்பு:நேபாளப் பறவைகள்
பகுப்பு:ஆசியப் பறவைகள்
வட்டத்தைச் சதுரமாக்கல்

**வட்டத்தைச் சதுரமாக்கல்** (*squaring the circle*) என்பது பண்டைய கணிதவியலாளர்கள்]] முன்மொழிந்த ஒரு கணிதச் சிக்கல் ஆகும். இது குறிப்பிட்ட படிநிலைகளில் கவராயத்தையும் நேர்விளிம்பையும் பயன்படுத்தி, வட்டத்தின் பரப்புக்குச் சமமான பரப்புடைய சதுரத்தை வரையும் அறைகூவலாகும். இதை மேலும் நுண்ணிலையாகவும் மேலும் துல்லியமாகவும் கூறவேண்டுமென்றால், கோடுகள், வட்டங்கள் நிலவல் சார்ந்த குறிப்பிட்ட யூக்ளீடிய அடிக்கோள்களால் இத்தகு சதுரம் நிலவலை உறுதிப்படுத்தமுடியுமா என வினவலுக்குச் சமமாகும்.

இது இயலாதென 1882இல் இலிண்டேமன்–வியெர்சுடிராசு தேற்றம் வாயிலாக நிறுவப்பட்டது. பை (கணித மாறிலி) () ஒரு இயற்கணித விகிதமுறா எண் என்பதைவிட அது ஒரு கடந்தநிலை எண் என இத்தேற்றம் கூறுகிறது. அதாவது, இது விகிதமுறு எண் கெழுக்களால் அமைந்த பல்லுறுப்புக்கோவைச் சார்பொன்றின் மூலமாக (Root) அமையமுடியாது என்கிறது. 
ஏற்கெனவே 1882இற்கு முன் பல பத்தாண்டுகளாகவே Pi ஒரு கடந்தநிலை எண்ணாக இருந்தால் வட்டத்தைச் சதுரமாக்கல் இயலாதெனக் கூறப்பட்டும் நம்பப்பட்டும் வந்தது.  மதிப்புக்கு அருகில் பகு எண்கள் உள்ளமையால், மாறாக, முழுநிறைவற்ற துல்லிய மதிப்புடைய தோராயச் சதுரமாக்கல் இயல்வதே.

வட்டத்தைச் சதுரமாக்கல் எனும் கோவை இயலாததைச் செய்யமுனையும் செயலுக்கு உருவகமாகவும் சிலவேளைகளில் பயன்படுத்தப்படுகிறது.

வட்டத்தைச் சதுரமாக்கல் எனும் பொருளில் சிலவேளைகளில் *வட்டத்தின் [[எண்ணியல் தொகையமாக்கல்|இருபடியாக்கல்]]* எனும் கோவை பயன்படுத்தப்படுகிறது. ஆனால் இதுவும் வட்டப் பரப்பைக் கண்டறிவதற்கான தோராயமான எண்ணியல் முறைகளையே குறிக்கும்.

## மேற்கோள்கள்

## வெளி இணைப்புகள்
* *[http://www-groups.dcs.st-and.ac.uk/~history/HistTopics/Squaring_the_circle.html Squaring the circle]* at the MacTutor History of Mathematics archive
* *[http://www.cut-the-knot.org/impossible/sq_circle.shtml Squaring the Circle]* at cut-the-knot
* *[http://mathworld.wolfram.com/CircleSquaring.html Circle Squaring]* at MathWorld, includes information on procedures based on various approximations of pi
* "Squaring the Circle " at "Convergence "
* The Quadrature of the Circle and Hippocrates' Lunes  at Convergence 
* ''How to Unroll a Circle'' Pi accurate to eight decimal places, using straightedge and compass.
* ''Squaring the Circle and Other Impossibilities'' , lecture by Robin Wilson, at Gresham College, 16 January 2008 (available for download as text, audio or video file).
* 

பகுப்பு:யூக்ளிடிய வடிவவியல்
பகுப்பு:கணிதப் புதிர்கள்
விக்டோரியா நிலப்பகுதி

**விக்டோரியா நிலப்பகுதி** *(Victoria Land )* என்பது  அண்டார்டிகாவில் உள்ள ஒரு பகுதியாகும். கிழக்கில் இராசு பனித்தட்டு மற்றும் இராசு கடலும் மேற்கில் ஓட்சு நிலப்பகுதி மற்றும் வில்கெசு நிலப்பகுதியும்  விக்டோரியா நிலப்பகுதிக்கு எல்லைகளாக சூழ்ந்துள்ளன. 1841 ஆம் ஆண்டில் கேப்டன் யேம்சு கிளார்க் இராசு என்பவரால் விக்டோரியா நிலப்பகுதி கண்டறியப்பட்டு இங்கிலாந்து இராணி விக்டோரியாவின் நினைவாக இந்நிலப்பகுதிக்கு விக்டோரியா நிலப்பகுதி எனப் பெயரிடப்பட்டது. விக்டோரியா நிலப்பகுதியின் தென்கோடிப் புள்ளியாக பாறை முந்தலான மின்னா தட்டை முகப்பு கருதப்படுகிறது. தெற்கில் இராசு கடலோரப் பகுதியைச் சார்ந்த இல்லாரி கடற்கரையையும் வடக்கில் உள்ள சிகாட்டு கடற்கரையையும் விக்டோரியா நிலப்பகுதி பிரிக்கிறது.
 
அண்டார்டிக் மலைகளின் மறுபக்கம் மற்றும் மெக்மர்டோ வறண்ட பள்ளத்தாக்குகள் (வடக்கு மலையடிவாரத்தில் உள்ள மவுண்ட் அப்போட்டில் இருக்கும் மிக உயர்ந்த புள்ளி), லேபிரிந்து சமவெளி ஆகிய பகுதிகளும் விக்டோரியா நிலப்பகுதியில் அடங்கும். விக்டோரியா நிலப்பகுதியின் முந்தைய கண்டுபிடிப்பாளர் யேம்சு கிளார்க் இராசுடன் டக்ளசு மவுசன் என்பவரும் சேர்க்கப்படுகிறார்.

## மேற்கோள்கள்

பகுப்பு:கிழக்கு அண்டார்டிக்கா
பகுப்பு:இராசு கடல்சார் பகுதியின் புவியியல்
கருப்புக் கழுத்துக் கொக்கு

**கருப்புக் கழுத்துக் கொக்கு** (black-necked crane) என்பது ஒரு நடுத்தர  அளவு கொக்கு ஆகும். இவை ஆசியாவின் திபெத்  பீடபூமியில் இனச்சேர்க்கைகாக ஆண்டின் சில மாதங்களில் வந்து சேர்கின்றன.   இந்தியா, பூட்டான் போன்ற நாடுகளுக்கு வலசை வருகின்றன.   இது சம்மு காசுமீர் மாநிலப் பறவை ஆகும். இவை 139 செ.மீ. (55 அங்குளம்) நீளமாகவும், இறக்கை விரிந்த நிலையில்  235 செ.மீ (7.8 அடி) இருக்கும்.   5.5 கிலோ (12 பவுண்ட்) எடையுள்ளதாக இருக்கும். 
இது பழுப்புக் கலந்த கருமையான நீண்ட கால்களும், கரிய கழுத்தும், மங்கிய சாம்பல் நிற உடலும், வாலில் தொங்கிய நிலையில் கருமையான இறகுகளும் கொண்டிருக்கும். இவை சிறுவிலங்குகள், வேர்கள், கிழங்குகள் தானியங்கள, பூச்சிகள் ஆகியவற்றை உணவாக உட்கொள்ளும்.
## குறிப்புகள்

பகுப்பு:இந்தியப் பறவைகள்
பகுப்பு:அழிவாய்ப்பு இனங்கள்
பகுப்பு:சீனப் பறவைகள்
பகுப்பு:திபெத்தியப் பறவைகள்
மீனவர் வாழ்வியல் (நூல்)

**மீனவர் வாழ்வியல்** அனந்தபுரம் கிருட்டினமூர்த்தி எழுதிய நூலாகும். 

## அமைப்பு
மீனவர்களின் தொன்மை நிலை, தாய்மைச்சடங்கு, பிள்ளைப்பேறு, குழந்தைச்சடங்குகள், கடலும் மீனவர் குடிலும், மீனவர் பேச்சும் மொழியும், மீனவர் தெய்வமும் வழிபாடும், தொழில்கள், நம்பிக்கைகள், பழக்கவழக்கங்கள் என்ற தலைப்புகள் உள்ளிட்ட 23 தலைப்புகளில் மீனவர்களின் வாழ்வியல் விவாதிக்கப்படுகிறது.

## உசாத்துணை
'மீனவர் வாழ்வியல்', நூல், (முதற்பதிப்பு, 2002; திருக்குறள் பதிப்பகம், 66/1பெரியார் தெரு, எம்.ஜி.ஆர்.நகர், சென்னை)

## மேற்கோள்கள்


பகுப்பு:தமிழ் வாழ்வியல் நூல்கள்
பகுப்பு:மீன்பிடித்தல்
பகுப்பு:2002 தமிழ் நூல்கள்
அபுரைட்டு

**அபுரைட்டு** *(Abhurite)* என்பது Sn3O(OH)2Cl2 என்ற மூலக்கூற்று வாய்ப்பாடு கொண்ட வெள்ளீயம், ஆக்சிசன், ஐதரசன், குளோரின் ஆகிய தனிமங்களின் கனிமம் ஆகும். Sn21O6(OH)14Cl16 என்ற மூலக்கூற்று வாய்ப்பாடாலும் இதை அடையாளப்படுத்தலாம்.  செங்கடல் கடற்கரையோரம் உள்ள ஜித்தா நகருக்கு அருகிலுள்ள சிறுகுடாவான சாரம் அபூரில் தரைதட்டிய கப்பலோரத்தில் வெள்ளீய பாளம் கண்டறியப்பட்டதால் இக்கனிமத்திற்கு அபுரைட்டு எனப்பெயரிடப்பட்டது. தனிமங்களின் கடினத்தன்மையை அளக்க உதவும் மோவின் அளவுகோலில் அபுரைட்டின் கடின எண் 2 ஆகும். அபுரைட்டு வெளிர் பச்சை/மஞ்சள் முதல் அடர் பழுப்பு/பச்சை வரை நிறத்தில் மாறுபடும்.

பன்னாட்டு கனிமவியல் சங்கம் அபுரைட்டு கனிமத்தை Abh என்ற குறியீட்டால் அடையாளப்படுத்துகிறது.

## மேற்கோள்கள்

*Mindat.org - Abhurite
*Webmineral.org - Abhurite
*Handbook of Mineralogy - Abhurite 

பகுப்பு:வெள்ளீயக் கனிமங்கள்
பகுப்பு:ஆலைடு கனிமங்கள்
பகுப்பு:குளோரைடு கனிமங்கள்
வெண் டிராகன் வால்

**வெண் டிராகன் வால்** (*White Dragontail*, *Lamproptera curius*) என்பது அழகிகள் குடும்பத்தைச் சேர்ந்த, தென்னாசியா, தென்கிழக்கு ஆசியா பகுதிகளைத் தாயகமாகக் கொண்ட பட்டாம்பூச்சியாகும்.

இது பல இடங்களில் அச்சுறுத்தலுக்கு உள்ளானதாக அறியப்படவில்லை. எனினும் ஆபத்தை எதிர் கொள்வதாகவும் மலேசிய தீபகற்பத்தில் பாதுகாப்பு தேவைப்படுவதாகவும் கருதப்படுகிறது.

## உசாத்துணை

பகுப்பு:அழகிகள் (பட்டாம்பூச்சிக்குடும்பம்)
1705

**1705** (MDCCV) ஒரு வியாழக்கிழமையில் துவங்கிய ஒரு கிரிகோரியன் சாதாரண (நெட்டாண்டு அன்று) ஆகும். 11 நாட்கள் பின்தங்கிய பழைய ஜூலியன் நாட்காட்டியில் இது திங்கட்கிழமையில் ஆரம்பமானது.

## நிகழ்வுகள்
* ஏப்ரல் 16 - ஐசாக் நியூட்டன் சர் பட்டம் வழங்கிக் கௌரவிக்கப்பட்டார்.
* நவம்பர் 5 - *டப்ளின் கசெட்* முதலாவது பதிப்பு வெளியானது.
* இலங்கையின் கொழும்பு நகரில் டச்சு ஆட்சியாளர்களால் மதப்பள்ளி ஒன்று ஆரம்பிக்கப்பட்டது. இங்கு எபிரேயம், டச்சு, போர்த்துக்கீசம், சிங்களம், தமிழ் மொழிகள் பயிற்றுவிக்கப்பட்டன..

## பிறப்புகள்
* ஆகத்து 8 - கூசுத்தாவ் விலெம் வொன் இமோவ், இலங்கையின் டச்சு ஆளுனர் (இ. 1750)
* தாயுமானவர், தமிழ்ப் புலவர் (இ. 1742)

## இறப்புகள்
* இராணி மங்கம்மாள், மதுரையை 1689 முதல் 1704 வரை ஆண்டவர்.

## மேற்கோள்கள்

## 1705 நாற்காட்டி
ஓவியனின் கதை (நூல்)

**ஓவியனின் கதை**, ப. தங்கம் எழுதிய, தன் வரலாற்று நூலாகும்.  

## அமைப்பு
இந்நூலில் தன் வாழ்விலும், பணி நிலையிலும் எதிர்கொண்ட நிகழ்வுகளைத் தந்துள்ளார் நூலாசிரியர். கும்பகோணத்தில் பிறந்து ஓவியனாகப்  பரிணமித்ததையும், அப்போதைய சூழல்களையும் அவர் பகிர்ந்துள்ளார்.

## உசாத்துணை
'ஓவியனின் கதை', நூல், (2010; தங்கப்பதுமை பதிப்பகம், ஞானம் நகர், 6ஆவது தெரு மேற்கு, மாரியம்மன் கோயில், தஞ்சாவூர்)

## மேற்கோள்கள்


பகுப்பு:2010 தமிழ் நூல்கள்
பகுப்பு:தன்வரலாற்றுத் தமிழ் நூல்கள்
பகுப்பு:ஓவியம்
கயின்ஸ் அழகி

**கயின்ஸ் அழகி** (*Cairns Birdwing*, *Ornithoptera euphorion*) என்பது அழகி குடும்பத்தைச் சேர்ந்த, வடகிழக்கு ஆத்திரேலியாவை தாயகமாகக் கொண்ட பட்டாம்பூச்சியாகும். ஆத்திரேலியாவில் இதுவே அப்பகுதிக்குரிய பெரிய பட்டாம்பூச்சி இனமாகும். ஆத்திரேலியாவில் இது "குக்டவுன் அழகி", "தென் அழகி" ஆகிய பொருள்படவும் அழைக்கப்படுகிறது. ஆத்திரேலிய நகர்களில் ஒன்றாக கரின்ஸ் உள்ளது. அப்பகுதியில் இவை காணப்படுகிறன.

## உசாத்துணை

* Braby, Michael F. (2004). *The Complete Field Guide to Butterflies of Australia*. CSIRO Publishing. .

## வெளி இணைப்புகள்

* Northeastern Australia.Queensland’s tropical rainforests. Ecoregion

பகுப்பு:அழகிகள் (பட்டாம்பூச்சிக்குடும்பம்)
சாரா நீள்சிறகி

**சாரா நீள்சிறகி** (*Sara Longwing*, *Heliconius sara*) என்பது மெக்கிக்கோ முதல் அமேசான் படுகை, தென் பிரேசில் வரையான இடங்களில் காணப்படும் பட்டாம்பூச்சியாகும். இது வரியன்கள் குடும்பத்தைச் சேர்ந்த பட்டாம்பூச்சியாகும். இதன் சிறகு அகலம் 55-60 மிமி ஆகும். பொதுவாக நீள்சிறகி பட்டாம்பூச்சிகளின் சுவையை ஊனுண்ணிகள் விரும்புவதில்லை.

## உசாத்துணை

## வெளி இணைப்புகள்

*Kemp, D. J. (2000). Butterfly contests: neither paradoxical nor contradictory . *Animal Behaviour*, 60, F44–F46. Retrieved September 26, 2005 (PDF)
*Reiman Gardens, Iowa State University. *Sara Longwing*. Retrieved September 26, 2005 from Sara Longwing

பகுப்பு:வரியன்கள் (பட்டாம்பூச்சிக்குடும்பம்)
பகுப்பு:தென் அமெரிக்கப் பட்டாம்பூச்சிகள்
சபோ நீள்சிறகி

**சபோ நீள்சிறகி** (*Heliconius sapho*, *Sapho Longwing*) என்பது வரியன்கள் குடும்பத்தைச் சேர்ந்த பட்டாம்பூச்சியாகும். இது "ரு ருரி" என்பவரால் 1782 இல் விபரிக்கப்பட்டது. இது மெக்சிக்கோ முதல் ஈக்குவடோர் தென் பகுதி வரை காணப்படுகிறது.

இதன் பெயர் பற்றி ருரி எக்குறிப்பையும் தரவில்லை. ஆயினும் தொன்மவியல் அரசியான "சபோ" என்பவரின் பெயரால் இப்பட்டாம்பூச்சிகள் அழைக்கப்படுகிறன.

## உசாத்துணை

பகுப்பு:வரியன்கள் (பட்டாம்பூச்சிக்குடும்பம்)
இலங்கை இளஞ்சிவப்பு அழகி

**இலங்கை இளஞ்சிவப்பு அழகி** அல்லது **சிலோன் இளஞ்சிவப்பு அழகி** (*Ceylon Rose*, *Sri Lankan Rose*, *Pachliopta jophon*) என்பது அழகிகள் குடும்பத்தைச் சேர்ந்த பட்டாம்பூச்சியாகும். இலங்கையில் காணப்படும் இது, அந்நாட்டுக்குரிய இனமாகும். இது அங்குள்ள மழைக் காடுகளிலும் தென்மேற்கு மத்திய மலைநாட்டிலும் காணப்படுகிறது. இது முன்னர் சிவப்புடல் அழகியின் துணையினமாக வகுக்கப்பட்டிருந்தது.

## உசாத்துணை

## வெளி இணைப்புகள்
*ARKive  Photos
*srilankabutterflies.net  Photos and descriptions
*srilankaninsects.net Photos and descriptions

பகுப்பு:அழகிகள் (பட்டாம்பூச்சிக்குடும்பம்)
பூட்டான் புகழ்

**பூட்டான் புகழ்** (*Bhutan Glory*, *Bhutanitis lidderdalii*) என்பது அழகிகள் குடும்பத்தைச் சேர்ந்த, பூட்டானிலும் வடகிழக்கு இந்தியாவிலும் தென்கிழக்கு ஆசியாவிலும் காணப்படும் பட்டாம்பூச்சியாகும்.

இது பட்டாம்பூச்சி சேகரிப்பாளர்னளால் அதனுடைய நிற அமைப்பினால் அதிகம் வாங்கப்படுகிறது. இது 12 செ.மீ இறக்கைஅகலத்தைக் கொண்டது.

## உசாத்துணை

## வெளி இணைப்புகள்

* "Bhutanitis lidderdalii" on Tree of Life website. 
* Host plants of "Bhutanitis lidderdalii" on ''HOSTS'' - a Database of the World's Lepidopteran Hostplants. NMNH, London. Accessed 30 November 2010.

பகுப்பு:அழகிகள் (பட்டாம்பூச்சிக்குடும்பம்)
நிர்மலா மகளிர் கல்லூரி

**நிர்மலா மகளிர் கல்லூரி** (*Nirmala College for Women*) இந்தியாவின் தமிழ்நாட்டில் கோயம்புத்தூர் நகரில் இயங்கிவரும் தன்னாட்சி தகுதி கொண்ட மகளிர் கலை அறிவியல் கல்லூரியாகும். இக்கல்லூரி, தேசிய மதிப்பீடு மற்றும் தரச்சான்று அவையால் (NAAC) *ஏ* தரச்சான்று அளிக்கப்பட்டுள்ளது. இது, கலை அறிவியல் மற்றும் வணிகவியல் பிரிவுகளில் இளநிலைப் பட்டம் மற்றும் முதுகலைப் பட்டங்களையும் வழங்கி வருகிறது. 1981ஆம் ஆண்டுவரை சென்னை பல்கலைக்கழகத்தின் இணைப்பு கல்லூரியாக விளங்கியது. தற்போது கோயம்புத்தூர் பாரதியார் பல்கலைக்கழகத்தின் இணைப்பு கல்லூரியாக விளங்கி வருகிறது.

## மேற்கோள்கள்

பகுப்பு:கோயம்புத்தூரிலுள்ள பல்கலைக்கழகங்களும் கல்லூரிகளும்‎
பகுப்பு:கோயம்புத்தூர் மாவட்டக் கலை மற்றும் அறிவியல் கல்லூரிகள்
பகுப்பு:தமிழ்நாட்டு அரசு உதவிபெறும் கலை மற்றும் அறிவியல் கல்லூரிகள்
பகுப்பு:பாரதியார் பல்கலைக்கழக இணைவுக்கல்லூரிகள்
பகுப்பு:தமிழ்நாட்டிலுள்ள மகளிர் பல்கலைக்கழகங்களும் கல்லூரிகளும்
கரிமச் செயல்முறை ஆராய்ச்சி மற்றும் மேம்பாடு

**கரிமச்  செயல்முறை ஆராய்ச்சி மற்றும் மேம்பாடு** *(Organic Process Research & Development )* என்பது 1997 முதல் அமெரிக்க வேதியியல் கழகத்தால் வெளியிடப்படும் சமநிலை மறுபார்வை அறிவியல் இதழாகும். இருமாதங்களுக்கு ஒருமுறையாக வெளிவந்த இவ்விதழ் 2012 முதல் மாதமொரு முறையாக வெளியிடப்படுகிறது. வேதியியல் சுருக்கச் சேவை, சிகோபசு, எப்சுகோ தகவல் சேவை, பிரிட்டன் நூலகம் மற்றும் அறிவியல் வலை ஆகிய அமைப்புகள் இவ்விதழை அங்கீகரித்து ஏற்றுக்கொண்டுள்ளன. கரிமச்  செயல்முறை ஆராய்ச்சி மற்றும் மேம்பாடு அறிவியல் இதழின் தற்போதைய ஆசிரியர் டிரெவர் லயர்டு ஆவார்

## மேற்கோள்கள்

## வெளி இணைப்புகள்
* 

பகுப்பு:அமெரிக்க வேதியியல் கழக இதழ்கள்
.
கேள்விக் குறியன்

**கேள்விக் குறியன்** (*Question Mark*, *Polygonia interrogationis*)  தென் அமெரிக்க பட்டாம்பூச்சியாகும். இது மரங்கள் நிறைந்த பகுதியிலும் நகரப் பூங்காக்களிலும், குறிப்பாக மரங்களும் வெற்றிடமும் உள்ள இடங்களில் வாழும். இதனுடைய சிறகுத் தோற்ற அமைப்பினால் உருமறைப்புச் செய்து பழுத்து விழுந்த இலை போல் தோற்றமளிக்கும்.

வளர்ந்த பட்டபம்பூச்சியின் சிறகு அகலம்  ஆகக் காணப்படும். இதனுடைய பறப்புக் காலம் மே முதல் செப்டம்பபு ஆகும். இதன் சிறகில் உள்ள வெள்ளி நிறக் குறி இரண்டு பகுதிகளாக; வளைந்த கோடு, புள்ளி எனக் காணப்படுகிறது. இது **?** வடிவத்தை உருவாக்கி இதன் பெயர்க் காரணமாகிவிட்டது

## உசாத்துணை

## வெளி இணைப்புகள்

* 
*
*question mark butterfly on the UF / IFAS Featured Creatures Web site

பகுப்பு:வரியன்கள் (பட்டாம்பூச்சிக்குடும்பம்)
வ உ சிதம்பரனார் பூங்கா விளையாட்டரங்கம்

**வ. உ. சிதம்பரனார் பூங்கா விளையாட்டரங்கம்**, ஒரு கால்பந்தாட்டத் திடலாகும். தமிழ்நாட்டிலுள்ள ஈரோட்டில் அமைந்துள்ள வ உ சி பூங்கா வளாகத்தில் இது அமைந்துள்ளது. வ உ சிதம்பரம்பிள்ளையின் நினைவாக இப்பெயர் வழங்கப்பட்டு வருகிறது.

தமிழகத்தின் விளையாட்டு வளர்ச்சித்துறையால் நிர்வாகிக்கப்படும் இவ்வளாகம், ஈரோடு மாநகராட்சியின் கட்டுப்பாட்டில் உள்ளது. இந்த வளாகத்தில் கால்பந்து, கைப்பந்து, கூடைப்பந்து, பேட்மின்டன் உள்ளிட்ட விளையாட்டுகளை நடத்துவதற்கு ஏற்பாடுகள் செய்யப்பட்டுள்ளது.

## நாடுதழுவிய குத்துச்சண்டை போட்டிகள்
மே 2010-இல், நாடுதழுவிய இளையோர், மிக இளையோருக்கான குத்துச்சண்டை போட்டிகள் இவ்வளாகத்தில் நடைபெற்றன.

## மேற்கோள்கள்

பகுப்பு:தமிழ்நாட்டுக் கட்டிடங்கள்
பகுப்பு:தமிழ்நாட்டில் விளையாட்டு
பகுப்பு:ஈரோடு
சே. ஜெயானந்தமூர்த்தி

**சேனாதிராஜா ஜெயானந்தமூர்த்தி** (பிறப்பு: 16 செப்டம்பர் 1965) இலங்கைத் தமிழ் அரசியல்வாதியும், முன்னாள் நாடாளுமன்ற உறுப்பினரும் ஆவார்.

## வாழ்க்கைக் குறிப்பு
ஜெயானந்தமூர்த்தி வீரகேசரி, தமிழ்நெட் ஆகியவற்றின் செய்தியாளராகப் பணியாற்றியவர்.

ஜெயானந்தமூர்த்தி 2004 நாடாளுமன்றத் தேர்தலில் விடுதலைப் புலிகளால் பரிந்துரைக்கப்பட்டு தமிழ்த் தேசியக் கூட்டமைப்பு வேட்பாளராக மட்டக்களப்பு மாவட்டத்தில் போட்டியிட்டார். 44,457 விருப்பு வாக்குகள் பெற்று நாடாளுமன்றத்திற்குத் தெரிவானார்.

ஜெயானந்தமூர்த்தியும், அவரது குடும்பத்தினரும் தமிழ் மக்கள் விடுதலைப் புலிகள் என்ற துணை இராணுவக் குழுவினரால் அடிக்கடி அச்சுறுத்தல்களுக்கு உள்ளாகி வந்தனர்.. இதனை அடுத்து இவர் ஐக்கிய இராச்சியத்திற்கு புலம் பெயர்ந்தார்.

2010 மே மாதத்தில் இவர் நாடு கடந்த தமிழீழ அரசு உறுப்பினராகத் தேர்ந்தெடுக்கப்பட்டார்..

## மேற்கோள்கள்

பகுப்பு:1965 பிறப்புகள்
பகுப்பு:வாழும் மக்கள்
பகுப்பு:இலங்கையின் 13வது நாடாளுமன்ற உறுப்பினர்கள்
பகுப்பு:மட்டக்களப்பு மாவட்ட நபர்கள்
பகுப்பு:இலங்கை இந்துக்கள்
பகுப்பு:இலங்கைத் தமிழ் ஊடகவியலாளர்கள்
பகுப்பு:இலங்கைத் தமிழ் அரசியல்வாதிகள்
பகுப்பு:இலங்கைத் தமிழ் ஆசிரியர்கள்
பகுப்பு:தமிழ்த் தேசியக் கூட்டமைப்பு அரசியல்வாதிகள்
பகுப்பு:நாடு கடந்த தமிழீழ அரசின் உறுப்பினர்கள்
பகுப்பு:பிரித்தானிய இலங்கைத் தமிழ் வம்சாவளி மக்கள்
பகுப்பு:இருபத்தொராம் நூற்றாண்டு இலங்கை அரசியல்வாதிகள்
கால்சியம் லாக்டேட்டு

**கால்சியம் லாக்டேட்டு** *(Calcium lactate)* என்பது C6H10CaO6  என்ற மூலக்கூற்று வாய்ப்பாடு கொண்ட ஒரு வேதியியல் சேர்மமாகும். கால்சியம் கார்பனேட்டுடன் லாக்டிக் அமிலம் வினைபுரிவதால் கருப்பு அல்லது வெண்மை நிறத்தில் படிக உப்பாக இது உருவாகிறது. உணவுப் பொருட்களில் கால்சியம் லாக்டேட்டு பகுதிப்பொருளாகச் சேர்க்கப்பட்டு மருந்துப் பொருளாக வழங்கப்படுகிறது. சமையல் சோடாவின் ஒரு பகுதிப்பொருளான கால்சியம் லாக்டேட்டின் ஐ எண் 327 ஆகும். லாக்டிக் அமிலத்துடன் கால்சியம் ஐதராக்சைடு சேர்த்தும் இதைத் தயாரிக்க முடியும்.

பாலாடைக்கட்டி , கால்சியம் லாக்டேட்டால் ஆனது. அதிலும் குறிப்பாக வெளிப்புறத்தில் கிடைக்கும் இளைய பாலாடைக் கட்டி மற்றும் செட்டார் வகைப் பாலாடைக் கட்டிகளில் கால்சியம் லாக்டேட்டு நிறைந்துள்ளது

கால்சியம் குறைபாட்டை நீக்குகின்ற மருந்தாகவும் அமிலநீக்கியாகவும் மருத்துவத்தில் கால்சியம் லாக்டேட்டு பயன்படுத்தப்படுகிறது. மேலும் கால்சியம் லாக்டேட்டு பல்வேறு வகையான கார அமிலத்தன்மை நிலைகளிலும் உட்கொள்ளப்படுகிறது. எனவே இதை உணவுடன் சேர்த்து உட்கொண்டால்தான், அது உடம்புக்குள் உட்கொள்ளப்படும் என்று கருதவேண்டியதில்லை. 

{[சர்க்கரை]] நீக்கிய உணவுகளில் கால்சியம் லாக்டேட்டு சேர்க்கப்படுவதால் பல் சொத்தைக்கு பாதுகாப்பு கிடைக்கிறது. சைலிட்டால் வகை மெல்லும் கோந்துகளில் கால்சியம் லாக்டேட்டைச் சேர்க்கும் போது பற்பூச்சுகள் மீள்கனிமயேற்றம் அடைகின்றன. முலாம்பழம் போன்ற பழவகைகளுடன் கால்சியம் லாக்டேட்டைச் சேர்த்து சுவை மாற்றியாகவும் இது பயன்படுத்தப்படுகிறது. 

## மேற்கோள்கள்

பகுப்பு:கால்சியம் சேர்மங்கள்
பகுப்பு:லாக்டேட்டுகள்
பகுப்பு:உணவு எதிராக்சிகரணிகள்
தென் தோரணம்

**தென் தோரணம்** (*Southern Festoon*, *Zerynthia polyxena*) என்பது அழகிகள் குடும்பத்தைச் சேர்ந்த பட்டாம்பூச்சியாகும்.

இப்பட்டாம்பூச்சிகள் சூடான, வெயிலுள்ள திறந்த வெளிகளான ஆற்றுக் கரைகள், பயிர்ச் செய்யும் இடங்கள், புற்கள் உள்ள இடங்கள் போன்ற பகுதிகளில் காணப்படும். பொதுவாக இவை கடல் மட்டத்திலிருந்து 1,700 மீ உயரத்தில், குறிப்பாக 900 மீற்றருக்கு குறைவாக இடத்தில் காணப்படும்.

## உசாத்துணை

## வெளி இணைப்புகள்
*European Butterflies and Moths
*Moths and Butterflies of Europe and North Africa
*Globis Gart
* 

பகுப்பு:அழகிகள் (பட்டாம்பூச்சிக்குடும்பம்)
இம்ரான் மகரூப்

**இம்ரான் மகரூப்** (*Imran Maharoof*, பிறப்பு: 1 செப்டம்பர் 1983) இலங்கை முசுலிம் அரசியல்வாதியும், நாடாளுமன்ற உறுப்பினரும் ஆவார்.

## ஆரம்ப வாழ்க்கை
திருகோணமலை மாவட்டம், கிண்ணியாவைப் பிறப்பிடமாகக் கொண்ட இம்ரான் மகரூப் முன்னாள் அமைச்சர் எம். ஈ. எச். மகரூப்பின் மகனும், நாடாளுமன்ற உறுப்பினர் எம். ஏ. எம். மகரூப்பின் உறவினரும் ஆவார். கொழும்பு றோயல் கல்லூரியில் கல்வி பயின்ற இம்ரான் கொழும்புப் பல்கலைக்கழகத்தில் முகாமைத்துவம், மற்றும் வங்கியியலில் கற்கை நெறிப் பட்டத்தையும் பெற்றவர். தனியார் வங்கி ஒன்றில் 2004 முதல் 2010 வரை பணியாற்றினார்.

## அரசியலில்
மகரூப் 2010 நாடாளுமன்றத் தேர்தலில் ஐக்கிய தேசியக் கட்சியின் சார்பாக ஐக்கிய தேசிய முன்னணியின் வேட்பாளர்களில் ஒருவராக திருகோணமலை மாவட்டத்தில் போட்டியிட்டார். 19,665 விருப்பு வாக்குகள் பெற்றுத் தோல்வியடைந்தார். பின்னர் அவர் 2012 மாகாணசபைத் தேர்தலில் போட்டியிட்டு கிழக்கு மாகாண சபை உறுப்பினராகத் தெரிவு செய்யப்பட்டார்.

மகரூப் நல்லாட்சிக்கான ஐக்கிய தேசிய முன்னணியின் வேட்பாளராக 2015 நாடாளுமன்றத் தேர்தலில் போட்டியிட்டு 32,582 விருப்பு வாக்குகள் பெற்று நாடாளுமன்றம் சென்றார். 2020 நாடாளுமன்றத் தேர்தலில் ஐக்கிய தேசியக் கட்சியில் இருந்து பிரிந்து போட்டியிட்ட ஐக்கிய மக்கள் சக்தியின் வேட்பாளராகப் போட்டியிட்டு வெற்றி பெற்றார்.

## தேர்தல் வரலாறு

## மேற்கோள்கள்

## வெளி இணைப்புகள்
* 

பகுப்பு:1983 பிறப்புகள்
பகுப்பு:கொழும்பு றோயல் கல்லூரி பழைய மாணவர்கள்
பகுப்பு:வாழும் மக்கள்
பகுப்பு:இலங்கையின் 15வது நாடாளுமன்ற உறுப்பினர்கள்
பகுப்பு:இலங்கையின் 16வது நாடாளுமன்ற உறுப்பினர்கள்
பகுப்பு:கிழக்கு மாகாண சபை உறுப்பினர்கள்
பகுப்பு:திருகோணமலை மாவட்ட நபர்கள்
பகுப்பு:இலங்கை முசுலிம் அரசியல்வாதிகள்
பகுப்பு:இலங்கை முசுலிம்கள்
பகுப்பு:ஐக்கிய தேசியக் கட்சி அரசியல்வாதிகள்
பகுப்பு:இருபத்தொராம் நூற்றாண்டு இலங்கை அரசியல்வாதிகள்
பகுப்பு:இலங்கையின் 17வது நாடாளுமன்ற உறுப்பினர்கள்
சிவப்பு நீலன்

**சிவப்பு நீலன்** அல்லது **சிவப்பு விகடன்** (*red Pierrot*, *Talicada nyseus*) என்பது இந்திய தீபகற்பத்திலும் தென் கிழக்கு ஆசியாவிலும் காணப்படும் சிறிய பட்டாம்பூச்சியாகும். இது நீலன்கள் குடும்பத்தைச் சேர்ந்தது. இது 3 – 3.5&nbsp;செ.மீ சிறகு அகலத்தைக் கொண்டதும், மேற் சிறகு கருப்பாகவும் கீழ்ச்சிறகு அடிப்பபுதியில் செம்மஞ்சளும் காணப்படும்.|Charles Thomas Bingham, 1907

## உசாத்துணை

## வெளி இணைப்புகள்

* HOSTS database, NHM, UK 
* ASEAN biodiversity database

பகுப்பு:நீலன்கள் (பட்டாம்பூச்சிக்குடும்பம்)
எண்பத்தெட்டு அழகி

**எண்பத்தெட்டு அழகி** (*Godart's Numberwing*, *Pygas Eighty-eight*, *Callicore pygas*) அழகிகள் குடும்பப் பட்டாம்பூச்சி ஆகும். இது வெனிசுலா, கயானா, ஈக்குவடோர், பெரு, பொலிவியா, பரகுவே, பிரேசிலின் மேல் அமேசோனியப் பகுதிகளில் காணப்படுகின்றன.

இதன் சிறகு அகலம் கிட்டத்தட்ட 45&nbsp;மிமி ஆகும். **88** போன்ற வடிவம் காணப்படுவதால் இதற்கு அப்பெயர் உருவானது.

## உசாத்துணை

பகுப்பு:அழகிகள் (பட்டாம்பூச்சிக்குடும்பம்)
அப்போலோ (பட்டாம்பூச்சி)

**அப்போலோ** (*Apollo*, *Parnassius apollo*) அழகிகள் என்பது குடும்பப் பட்டாம்பூச்சி ஆகும்.

வளர்ந்த பட்டாம்பூச்சிகள் நடு கோடைகாலத்தில் பூக்களில் மலர்த்தேன் அருந்துவதைக் காணலாம். பெண்கள் குளிர்கால இறுதியில் முட்டையிட்டு, வசந்த காலத்தில் பொரிக்கின்றன.

## உசாத்துணை

## வெளி இணைப்புகள்
*Funet Taxonomy, distribution and images
*''P. apollo'' images  at  Consortium for the Barcode of Life
* European Butterflies and Moths
* 
* 

பகுப்பு:அழகிகள் (பட்டாம்பூச்சிக்குடும்பம்)
பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - அழிவாய்ப்பு இனம்
நள்ளிரவில் சுதந்திரம் (நூல்)

**நள்ளிரவில் சுதந்திரம்** (*Freedom at Midnigh*), டொமினிக் லேப்பியரும் லேரி காலின்ஸ்சும் எழுதி, வி.என்.ராகவனும் மயிலை பாலுவும் தமிழில் மொழிபெயர்த்த, இந்தியா விடுதலை பெற்ற வரலாற்றினைக் கூறும்  நூலாகும்.

## அமைப்பு
இந்நூல் ஆளவும் அடிமைப்படுத்தவும் விதிக்கப்பட்ட ஓர் இனம், இந்தியாவைக் கடவுளிடம் விடுங்கள், வரலாற்றில் பெரும் சிக்கலான பிரிவு, உலகம் உறங்கிய வேளையில், சுதந்திரத்தின் அழகிய விடியல் என்ற தலைப்புகள் உள்ளிட்ட 20 தலைப்புகளைக் கொண்டமைந்துள்ள நூலாகும். நூலின் இறுதியில் நூல் பட்டியல், குறிப்புகள், பெயர் முதற் குறிப்பகராதி ஆகியன தரப்பட்டுள்ளன.

## மேற்கோள்கள்


பகுப்பு:1997 தமிழ் நூல்கள்
பகுப்பு:ஆங்கிலம்-தமிழ் மொழிபெயர்ப்பு நூல்கள்
பகுப்பு:பிரித்தானிய இந்தியா குறித்த நூல்கள்
இந்தியா 2020 (நூல்)

**இந்தியா 2020**, ஏ.பி.ஜெ.அப்துல் கலாம் மற்றும் ய.சு.ராஜன் எழுதிய, நெல்லை சு. முத்து தமிழில் மொழிபெயர்த்த, இந்தியா புத்தாயிரம் ஆண்டுகளுக்கான தொலைநோக்கினை முன்வைத்துள்ள நூலாகும். இந்நூல் மாணவர் பதிப்பாகவும் வெளிவந்துள்ளது.

## அமைப்பு
இந்நூல் இந்தியா ஒரு வளர்ந்த நாடாக முடியுமா? தொழில்நுட்பத் தொலைநோக்கு 2020 பரிணாம வளர்ச்சி, வருங்காலத்திற்கான தயாரிப்பு நுட்பம், அனைவர்க்கும் உடல்நலப் பராமரிப்பு, உறுதுணை நல்கும் உள்கட்டமைப்பு என்ற தலைப்புகள் உள்ளிட்ட 12 தலைப்புகளைக் கொண்டு அமைந்துள்ள நூலாகும். நூலின் இறுதியில் பிற்சேர்க்கை, மேற்கோள்களும் மேற்கொண்டு படிக்க வேண்டியனவும், தமிழ்க்கலைச் சொற்கள் ஆகியன தரப்பட்டுள்ளன.

## உசாத்துணை
'இந்தியா 2020', நூல், (2002; நியூ செஞ்சுரி புக் ஹவுஸ் (பி) லிட், 41பி, சிட்கோ இன்டஸ்டிரியல் எஸ்டேட், அம்பத்தூர், சென்னை)

## மேற்கோள்கள்


## வெளி இணைப்புகள்
*விற்றுத்தீர்ந்தன அப்துல் கலாம் நூல்கள்
*அப்துல் கலாம் தந்த 5 பொக்கிஷங்கள், புதிய தலைமுறை 

பகுப்பு:2002 தமிழ் நூல்கள்
பகுப்பு:ஆங்கிலம்-தமிழ் மொழிபெயர்ப்பு நூல்கள்
பகுப்பு:இந்தியத் தமிழ் நூல்கள்
செலீனயில் புளோரைடு

**செலீனயில் புளோரைடு, செலீனைல் இருபுளோரைடு, செலீனியம் ஆக்சிபுளோரைடு அல்லது செலீனியம் ஈராக்சி இருபுளோரைடு** *(Selenoyl fluoride, selenoyl difluoride, selenium oxyfluoride, or selenium dioxydifluoride)* என்பது SeO2F2 என்ற மூலக்கூற்று வாய்ப்பாடு கொண்ட ஒரு வேதிச் சேர்மம் ஆகும்.

## அமைப்பு
வடிவஞ்சிதைந்த நான்முகி அமைப்பில் செலீனயில் புளோரைடு காணப்படுகிறது. இவ்வமைப்பில் உள்ள O-Se-O பிணைப்புகளின் பிணைப்புக் கோணம் 126.2° , O-Se-F பிணைப்புகளின் பிணைப்புக் கோணம் 108.0° மற்றும் F-Se-F பிணைப்புகளின் பிணைப்புக் கோணம் 94.1°  என்ற கோண அளவுகளில் காணப்படுகிறது. மேலும், செலீனியம் புளோரின் இடையிலான பிணைப்பு நீளம் 1.685 Å மற்றும் செலீனியம் ஆக்சிசன் இடையிலான பிணைப்பு நீளம் 1.575 Å  என்ற இடைவெளிகளையும் கொண்டிருக்கிறது.

## தயாரிப்பு
புளோரோசல்போனிக் அமிலத்தை பேரியம் செலீனேட்டுடன்  அல்லது செலீனிக் அமிலத்துடன் சேர்த்து இலேசாக சூடுபடுத்தினால் செலீனயில் புளோரைடு வாயு உண்டாகிறது.

## வினைகள்
ஓத்த சல்பியூரைல் புளோரைடை விட செலீனயில் புளோரைடு அதிக வினைத்திறன் கொண்டிருக்கிறது. நீராற்பகுக்கவும், ஒடுக்குதல் வினைக்கும் எளிதாக  உட்படுகிறது. அமோனியாவுடன் தீவிரமாக வினைபுரிகிறது.

செனான் இருபுளோரைடுடன் செலீனயில் புளோரைடு வினைபுரிந்து FXeOSeF5. சேர்மத்தைக் கொடுக்கிறது.

## மேற்கோள்கள்

பகுப்பு:செலீனியம் சேர்மங்கள்
பகுப்பு:ஆக்சோ ஆலைடுகள்
பகுப்பு:வளிமங்கள்
செலீனியம் இருசல்பைடு

**செலீனியம் இருசல்பைடு** (*Selenium disulfide*) என்பது SeS2 என்ற மூலக்கூற்று வாய்ப்பாடு கொண்ட ஒரு கனிம வேதிச் சேர்மமாகும். கந்தகம், செலீனியம் இரண்டு தனிமங்களும் சங்கிலி மற்றும் வளையமாதலில் பெரிதும் பங்கேற்கின்றன. இதனால் இவ்விரண்டு தனிமங்கள் இணைந்து உருவாகும் பல்வேறு கலப்புலோகங்கள் அறியப்படுகின்றன. செலீனியம் இருசல்பைடு, கந்தக ஈராக்சைடிற்கு ஒத்தவரிசைச் சேர்மம் அல்ல.

## மருத்துவத்தில் செலீனியம் இருசல்பைடு
முடிக்கழுவிகளில் பூஞ்சையெதிர்ப்பியாக செலீனியம் இருசல்பைடு சேர்க்கப்பட்டு வணிக ரீதியாக விற்பனை செய்யப்படுகிறது. உச்சந்தலையில் பொடுகு மற்றும் தோலுமியாக்கி பூஞ்சையுடன் ஊறல் தோலழற்சி போன்றவற்றுக்கான சிகிச்சையில் செலினியம் இருசல்பைடு பயன்படுகிறது. அமெரிக்காவில் 1% செறிவு மற்றும் 2.5% செறிவுகளில் செலீனியம் இருசல்பைடு கடைகளில் விற்பனைக்குக் கிடைக்கிறது. மருத்துவர்களின் பரிந்துரைக்கு மட்டும் விற்கப்படும் 2.5% செலினியம் இருசல்பைடு உடலில் காணப்படும் ஒரு வகை பூஞ்சை நோயான தோல்படைக்கு சிகிச்சையாகப் பயன்படுத்தப்படுகிறது.

## வேதியியல் உள்ளமைப்பு

செலீனியம் இருசல்பைடு தோராயமான SeS2  அமைப்பைக் கொண்டிருப்பதால் இது சில நேரங்களில் செலீனியம் சல்பைடு என்றும் அழைக்கப்படுகிறது. ஒரு முழுமையான வேதிச் சேர்மம் என்ற பகுப்புக்கு உட்படாததால் இதை விற்பனைக்காத் தயாரிக்கப்படும் மருந்துப் பொருளாகப் பயன்படுத்துகின்றனர். 1:2. விகிதத்தில் செலீனியம் மற்றும் கந்தகம் தனிமங்கள் இணைந்து சங்கிலிவளையக் கலவைகள் உருவாகின்றன. இவ்வளையக் கலவைகளில் செலீனியமும் கந்தகமும் SenS8−n. என்ற பொது வாய்ப்பாட்டின் அடிப்படையில் வளையங்களில் இடம்பெறுகின்றன. முடியின் நிறம் மாற்றவும் முடிச்சாயங்களின் நிறத்தை மாற்றவும் செலீனியம் இருசல்பைடு பெரிதும் உதவுகிறது. உலோக அணிகலன்கள் தொழிலிலும் நிறம் மாற்றும் செயல்களுக்கு இதைப் பயன்படுத்துகின்றனர்.

## பிற செலீனியம சல்பைடுகள்
பல செலீனியம் சல்பைடுகள் அறியப்படுகின்றன. அணுக்கருக் காந்த ஒத்ததிர்வு நிறமாலையியல் (NMR) சோதனைகளில் 77Se பயன்படுத்தப்படுகிறது. சால்கோசென்களின் வளைய உள்ளிடை மாற்றத்திலும் இவை பயன்படுகின்றன.. செலீனியம் ஒருசல்பைடு (SeS) மட்டுமே விலங்குகளில் புற்றுநோய் உண்டாக்கும் ஊக்கியாகச் செயல்படும் செலீனியம் சேர்மம் என அறியப்படுகிறது. கடந்த காலத்தில் செலீனியம் ஒருசல்பைடுடன் தனிமநிலை செலீனியம் மற்றும் கந்தகம் பயன்படுத்தப்பட்டு மருந்துகள் தயாரிக்கப்பட்டதால் மருந்துகளின் சரியான உட்பொதிவு வடிவம் அறிதலில் குழப்பமே நிலவுகிறது.

## மேற்கோள்கள்

## உசாத்துணை
*
*
*
*
*

பகுப்பு:பூஞ்சை எதிர்ப்பிகள்
பகுப்பு:செலீனியம் சேர்மங்கள்
பகுப்பு:சல்பைடுகள்
பகுப்பு:ஒப்பனை வேதிப்பொருட்கள்
பகுப்பு:உலக சுகாதார அமைப்பின் அத்தியாவசிய மருந்துகள்
நூறு (துடுப்பாட்டம்)

துடுப்பாட்டத்தில், **நூறு** அல்லது **சதம்** (*Century*) என்பது மட்டையாளர் ஒருவரால் ஒரு நுழைவில் 100 அல்லது அதற்கு மேற்பட்ட ஓட்டங்களை அடைதலைக் குறிக்கும். இரண்டு மட்டையாளர்கள் இணைப்பாட்டமாக 100 ஓட்டங்களை அடைந்தால், அது நூற்று இணைப்பாட்டம் என அழைக்கப்படும். பொதுவாக, துடுப்பாட்ட வீரர்களின் புள்ளிவிபரங்களில் நூறுகளின் எண்ணிக்கை குறிப்பிடப்படும். 200 அல்லது அதற்கு மேற்பட்ட ஓட்டங்களும் புள்ளிவிவரங்களில் நூறுகளாகவே கணக்கெடுக்கப்படுகின்றன.

மட்டையாளர் ஒருவர், ஒரு நுழைவில் 50 ஓட்டங்களை அடைதல், **ஐம்பது** அல்லது **அரைச்சதம்** (Half-century) எனப்படும். இதன் பின்னர், அவர் 100 ஓட்டங்களை அடைவாராயின், புள்ளிவிவரங்களில் அது ஐம்பதாகக் கணக்கெடுக்கப்படமாட்டாது.

## நூறுகள் தொடர்வான பதிவுகள்

### முதல் தரத் துடுப்பாட்டம்

முதல் தரத் துடுப்பாட்டத்தில் முதன்முதலில் 100 நூறுகளை அடித்தவர் டபிள்யூ. ஜி. கிரேஸ் ஆவார். இவர் 1895இல் இவ்விலக்கை அடைந்தார். முதல் தரத் துடுப்பாட்டத்தில் அதிக எண்ணிக்கையிலான நூறுகளை அடித்தவர் ஜாக் ஹாப்ஸ் ஆவார். இவர் முதல் தரத் துடுப்பாட்டத்தில் 199 நூறுகளை அடித்துள்ளார்.

### தேர்வுத் துடுப்பாட்டம்

தேர்வுத் துடுப்பாட்டத்தில் முதலாவது நூறானது, துடுப்பாட்ட வரலாற்றில் முதலாவது தேர்வுத் துடுப்பாட்டப் போட்டியிலேயே, ஆஸ்திரேலியத் துடுப்பாட்ட வீரரான சார்லஸ் பானர்மேனால் இங்கிலாந்துக்கு எதிராக அடிக்கப்பட்டது. தேர்வுத் துடுப்பாட்டத்தில் அதிக எண்ணிக்கையிலான நூறுகளை அடித்தவர் சச்சின் தெண்டுல்கர் ஆவார். இவர் தேர்வுத் துடுப்பாட்டத்தில் 51 நூறுகளை அடித்துள்ளார்.

### ஒருநாள் பன்னாட்டுத் துடுப்பாட்டம்

ஒருநாள் பன்னாட்டுத் துடுப்பாட்டத்தில் அதிக எண்ணிக்கையிலான நூறுகளை அடித்தவர் சச்சின் தெண்டுல்கர் ஆவார். இவர் ஒருநாள் பன்னாட்டுத் துடுப்பாட்டத்தில் 49 நூறுகளை அடித்துள்ளார்.

## இவற்றையும் பார்க்க
* தேர்வுத் துடுப்பாட்டச் சாதனைகள் பட்டியல்
* ஒருநாள் பன்னாட்டுத் துடுப்பாட்டச் சாதனைகள் பட்டியல்

## மேற்கோள்கள்

## வெளியிணைப்புகள்

பகுப்பு:துடுப்பாட்டம்